बोलीं- मैं उस वक्त स्टेज पर थी, मुझे लगा घंटो खड़े होने की वजह से दर्द हो रहा
Bharti Singh Pregnancy; Opens Up About Labor Pain During Comedy Reality Show Shooting कॉमेडियन भारती सिंह और हर्ष लिंबाचिया अप्रैल 2022 में एक बेटे के पेरेंट्स बने हैं। हाल ही में एक इंटरव्यू दौरान भारती ने अपनी प्रेग्नेंसी पर खुलकर बात की।
कॉमेडियन भारती सिंह और हर्ष लिंबाचिया अप्रैल 2022 में एक बेटे के पेरेंट्स बने हैं। हाल ही में एक इंटरव्यू दौरान भारती ने अपनी प्रेग्नेंसी पर खुलकर बात की। उन्होंने बताया कि कॉमेडी रियलिटी शो खतरा, खतरा, खतरा की शूटिंग के दौरान उन्हें लेबर पेन शुरू हो गया था और शूटिंग खत्म करने के बाद ही उन्होंने डॉक्टर के पास जाने का फैसला किया था और वो सिर्फ पति हर्ष के साथ ही हॉस्पिटल पहुंच गई थीं।
मुझे डॉक्टर ने कहा कि ये लेबर पेन है
पिंकविला से बातचीत के दौरान भारती ने कहा- जब मैं खतरा-खतरा-खतरा की शूटिंग कर रही थी, तो मुझे लेबर पेन शुरू हो गया था। मैं उस वक्त स्टेज पर ही थी। पहली प्रेग्नेंसी के दौरान आपको एहसास नहीं होता है कि ये लेबर पेन है इसलिए मैंने सोचा कि शूट के बाद ही डॉक्टर को बुला लूंगी। मुझे लगा कि ये दर्द इस वजह से ज्यादा है, क्योंकि मैं लंबे समय तक स्टेज पर खड़ी रही थी।
मैंने डॉक्टर को फोन किया और बताया कि मुझे दर्द हो रहा है, लेकिन यह स्टेबल नहीं है। तब मुझे डॉक्टर ने बताया कि ये लेबर पेन है। जब ये हर 15 मिनट में होने लगे तो आपको आ जाना चाहिए।
सिर्फ हर्ष के साथ डिलीवरी कराने पहुंची थी भारती
भारती ने बताया कि वो सिर्फ हर्ष के साथ अस्पताल गई थीं और उन्होंने अपने स्टाफ में से किसी को भी मदद करने के लिए नहीं बुलाया था, क्योंकि वो देर रात किसी को परेशान नहीं करना चाहते थे।
भारती ने आगे कहा- ‘लगभग 4-5 बजे, हॉस्पिटल जाने का समय हो गया। उस वक्त काफी देर हो चुकी थी, इसलिए मैंने और हर्ष ने किसी को भी परेशान नहीं किया। हमने किसी को फोन नहीं किया। हमने न ही किसी स्टाफ मेंबर को नहीं और न ही अपने पेरेंट्स को बताया। हमने अपना बैग लिया और कार से हॉस्पिटल के लिए निकल गए।’
डिलीवरी के दो हफ्ते बाद काम पर लौटी थीं भारती सिंह 
बच्चे के जन्म के 2 हफ्ते बाद ही भारती काम पर वापस लौट आई थीं। कई लोगों ने उनके इस कदम की तारीफ की थी, वहीं कई लोग ऐसे भी थे जिन्होंने बहुत जल्द काम शुरू करने के लिए उन्हें ट्रोल भी किया। इस पर भारतीय ने लोगों जवाब दिया कि हर किसी के पास लंबे समय तक काम नहीं करने या ब्रेक लेने का प्रिविलेज नहीं होता है।
